Karim MIKHAIL, Vice President and Managing Director, MSD Greece and Cyprus

Ομιλία, Συνέντευξη Τύπου για τη χορηγία του iMBA

17 Σεπτεμβρίου

Γραφεία Ευρωπαϊκού Κοινοβουλίου στην Αθήνα

Αξιότιμε Υπουργέ και μέλη της ακαδημαϊκής κοινότητας

Αξιότιμες κυρίες και κύριοι εκπρόσωποι του Τύπου

Αυτή η μέρα είναι πραγματικά ξεχωριστή για την MSD. Έχουμε την τιμή να σας ανακοινώνουμε την συνεργασία με το Οικονομικό Πανεπιστήμιο Αθηνών (ΟΠΑ) και την πρωτοβουλία μας να υποστηρίξουμε το MBA International, με κατεύθυνση την Καινοτομία και την Επιχειρηματικότητα. H MSD θα προσφέρει 10 υποτροφίες πλήρους φοίτησης για 14 μήνες. Επιπλέον θα δεσμεύσει επιπλέον πόρους για να υποστηρίξει το μεταπτυχιακό πρόγραμμα με τη δημιουργία μιας εκπαιδευτικής πλατφόρμας η οποία θα υποστηρίζει τις εκπαιδευτικές ανάγκες, όπως οι ηλεκτρονικές αιτήσεις σεμιναρίων και άλλα σχετικά θέματα.

Είμαστε περήφανοι για την πρωτοβουλία που αναλάβαμε. Στην MSD πιστεύουμε πολύ στην αξία της καινοτομίας. Στην πραγματικότητα, αυτό είναι μέρος του DNA μας. Η ανάπτυξη μας σαν εταιρία στηρίζεται στην καινοτόμο φαρμακευτική έρευνα στην οποία έχουμε επενδύσει σημαντικούς πόρους. Η MSD διακρίνεται μεταξύ των φαρμακευτικών εταιριών διεθνώς για τον αριθμό των φαρμάκων που έχει ανακαλύψει τα τελευταία 60 χρόνια. Περισσότερα από 1200 καινοτόμα φάρμακά μας έχουν εγκριθεί, τα οποία θεραπεύουν την πλειονότητα των χρόνιων παθήσεων. Την ίδια στιγμή βρισκόμαστε στην πρώτη γραμμή της έρευνας και των επιστημονικών ανακαλύψεων, συμβάλλοντας δυναμικά στην ιατρική πρόοδο.

Πιο συγκεκριμένα, η MSD επενδύει 10 δισεκατομμύρια δολάρια ετησίως στην έρευνα και ανάπτυξη με μελέτες που επικεντρώνονται σε 10 θεραπευτικές κατηγορίες. Τα τελευταία 150 χρόνια, οι επιστήμονες της MSD έχουν ανακαλύψει σημαντικά φάρμακα τα οποία άλλαξαν και βελτίωσαν τις ζωές εκατομμυρίων ανθρώπων σε όλο τον κόσμο. Μόνο στην Ελλάδα, η MSD επενδύει περίπου 5 εκατομμύρια το χρόνο σε κλινική έρευνα. Μέσα από τις καινοτόμες προσπάθειες μας, τα φάρμακα της MSD αντιμετωπίζουν το 53 % των 20 πιο δύσκολων ασθενειών, όπως περιγράφονται από τον Παγκόσμιο Οργανισμό Υγείας.

Πιστεύουμε επίσης ότι η καινοτομία αποτελεί κρίσιμο συστατικό της οικονομικής ανάπτυξης και μπορεί να αποφέρει πλεονεκτήματα για την Ελλάδα, δίνοντας ώθηση στη δυναμική της οικονομίας. Με την υποστήριξή μας σε αυτό το πρόγραμμα υποτροφιών, βλέπουμε τις πεποιθήσεις μας να γίνονται πραγματικότητα. Οι φοιτητές που θα παρακολουθήσουν το πρόγραμμα θα αποκτήσουν δεξιότητες οι οποίες θα γεφυρώσουν το καινοτόμο και ερευνητικό τους υπόβαθρο με τις επιχειρηματικές πρακτικές και την επιχειρηματική γνώση, συμβάλλοντας έτσι στην ανάπτυξη της εγχώριας καινοτόμου επιχειρηματικότητας.

Αυτή είναι η πρώτη φορά που υλοποιείται μια τέτοια πρωτοβουλία δημόσιου – ιδιωτικού τομέα στην ανώτατη εκπαίδευση. Ενισχύει τους δεσμούς της ακαδημαϊκής κοινότητας και της βιομηχανίας. Ο στόχος μας είναι να βοηθήσουμε ώστε να χτιστεί το πιο καινοτόμο project στην ανώτατη Ελληνική εκπαίδευση, συνδέοντας την έρευνα με την επιχειρηματική δραστηριότητα και επιχειρηματικότητα. Η εξέλιξη αυτής της διαδικασίας θα μπορούσε να οδηγήσει στην δημιουργία του πρώτου αποκλειστικού διατμηματικού και διεπιστημονικού μεταπτυχιακού προγράμματος στην Καινοτομία και την Επιχειρηματικότητα μεταξύ των ελληνικών Πανεπιστημίων, και η MSD εξετάζει την πιθανότητα στήριξης ενός τέτοιου προγράμματος.

Παράλληλος στόχος αυτής της πρωτοβουλίας μας είναι να αναδείξουμε στο δημόσιο διάλογο τη σημασία και την αξία της καινοτομίας και της επιχειρηματικότητας στη διαμόρφωση πολιτικών. Και για να είναι αυτός ο διάλογος αποτελεσματικός, ένα ακαδημαϊκό Ίδρυμα που δίνει έμφαση στην καινοτομία πρέπει να αναλάβει τα ηνία.

Όσον αφορά την εκπαίδευση, και σε αυτόν τον τομέα, η MSD έχει να επιδείξει μεγάλο έργο στην προώθηση της επιστημονικής εκπαίδευσης σε όλες τις βαθμίδες (ανώτερο, ανώτατο, ερευνητικό επίπεδο). Η ενίσχυση της νέας γενιάς κορυφαίων επιστημόνων, αποτελεί βασική προτεραιότητα της MSD στον τομέα της εκπαίδευσης.

Μερικές από τις δράσεις που έχουμε προωθήσει είναι οι εξής:

* Η MSD έχει προσφέρει πάνω από 50 εκατ. δολάρια για την υποστήριξη διδακτικών προγραμμάτων και προγραμμάτων ανάπτυξης μέσω του ομώνυμου Ινστιτούτου της εταιρείας μας (Merck Institute for Science Education -MISE).
* Η MSD έχει προσφέρει 51εκατ. δολάρια στο πλαίσιο μακροχρόνιας συνεργασίας που έχει συνάψει με το UNCF μέσω της πρωτοβουλίας Merck Science και άλλα σχετικά προγράμματα για την υποστήριξη φοιτητών στους ευρύτερους κλάδους της Βιολογίας και της Χημείας.
* Εδώ και πάνω από έναν αιώνα η MSD ήταν πρωτοπόρος στην παροχή έγκυρης, επιστημονικής πληροφόρησης στους Επαγγελματίες Υγείας μέσω του Merck Manual και χρόνια αργότερα μέσω του Univadis, την παγκοσμίου φήμης ηλεκτρονική πλατφόρμα ιατρικών επιστημονικών πληροφοριών, η οποία σύντομα θα λανσαριστεί και στην Ελλάδα.

Η Εταιρική Κοινωνική Ευθύνη της MSD στην Ελλάδα εστιάζει σε τέσσερις βασικούς πυλώνες: Εκπαίδευση, Καινοτομία, Συνεισφορά -στην κοινωνία- και Φροντίδα. Με την πρωτοβουλία που ανακοινώνουμε σήμερα, η MSD καλύπτει δύο από τους τέσσερις αυτούς βασικούς πυλώνες: την Εκπαίδευση και την Καινοτομία. Αυτό το πρόγραμμα υποτροφιών θα συμβάλλει στη δημιουργία ενός οικοσυστήματος, το οποίο μέσω εργαστηρίων, συμμετοχών σε διεθνείς διαγωνισμούς και εκδηλώσεις στοχεύει να δημιουργήσει καλύτερους και με περισσότερες δεξιότητες μελλοντικούς επιχειρηματίες

Τέλος, αυτή η πρωτοβουλία μπορεί να αποτελέσει για τους διαμορφωτές πολιτικής ένα μοντέλο συνεργασίας μεταξύ του δημόσιου και του ιδιωτικού τομέα, που αποδεικνύει ότι οι δύο πλευρές μπορούν μαζί να δημιουργήσουν προστιθέμενη αξία με αποδέκτη την κοινωνία. Ειδικά τώρα που η ελληνική Οικονομία κινείται προς την έξοδο από την κρίση, η επένδυση στην εκπαίδευση είναι ο καλύτερος τρόπος για να τα καταφέρουμε, κι αυτό το πιστεύουμε βαθύτατα στην MSD. Ευχόμαστε καλή τύχη, μια γόνιμη και παραγωγική χρονιά σε όλους τους επίδοξους επιχειρηματίες, καθώς και ότι θα ακολουθήσουν και άλλοι το παράδειγμα αυτής της συνεργασίας, μεταξύ βιομηχανίας και δημόσιου τομέα.

Σας ευχαριστώ